|  |
| --- |
|  |

**Utlysing av oppdrag; Drift av turistinformasjon i Flakstad**

Flakstad kommune har samarbeidet med lokale bedrifter om drift av turistinformasjon de siste årene.

Opplegg for turistinfo er diskutert med lokalt næringsliv ifm utarbeiding av reiselivsstrategi for Flakstad, og det er også evaluert av kommunen etter siste sesong. Formannskapet har besluttet at kommunen fortsatt ha egen turistinformasjon.

Interesserte bedrifter inviteres hermed til å sende inn tilbud på helårig drift av turistinformasjon for Flakstad kommune i 2020 og 2021 med opsjon på 1+1 år til.

# Kriterier

Det settes følgende kriterier for den som skal velges til samarbeidspartner:

1. Selskapet skal drive turistinformasjon til besøkende i Flakstad, og fremme visjonen og målene i Reiselivsstrategi for Flakstad kommune.
2. Det skal gis informasjon om reiselivsprodukter, samt råd og hjelp slik at de besøkende får gode opplevelser og et hyggelig opphold i Flakstad.
3. Videre skal turistinformasjonen i samarbeid med bl.a. Destination Lofoten kunne gi korrekte og aktuelle detaljopplysninger vedrørende:
   1. Transportmuligheter(offentlig og privat)
   2. Innkvartering og bespisning/serveringssteder
   3. Aktiviteter og severdigheter
   4. Begivenheter og lokale kulturtilbud
   5. Annen informasjon som er viktig for å gi våre besøkende gode opplevelser og skape godt omdømme for Flakstad
4. Turistinformasjonen skal være merket med grønn logo på lett synlig sted. Det skal legges til rette for god tilgjengelighet til turistinformasjonen med bil, buss, sykkel og båt samt skilting og informasjon utlagt andre steder. Lokalene skal ha akseptabel og funksjonell standard, og informasjonen skal lett kunne finnes inne i lokalene.
5. All informasjon skal finnes på flere språk, og minimun på norsk og engelsk.
6. Turistinformasjonen skal formidle kontaktinfo samt aktuell markedsføring for andre bedrifter/attraksjoner i Flakstad.
7. Turistinformasjonen skal kunne selge brosjyrer, bøker og annet som er naturlig å selge her, og som profilerer Flakstad på en positiv måte.
8. Medarbeiderne på turistinformasjonen skal ha god kunnskap om folk, natur, næring og kommunikasjoner i Flakstad og Lofoten. De må beherske meget godt norsk og engelsk samt kunne noe tysk, fransk eller spansk.

Adresse:

Flakstadveien 371

Telefon: 76 05 22 01

Bankgiro: 4580 06 06938

Org.nr.: 863 320 852

Ramberg

8380

E

-

post:

postmottak@flakstad.kommune.no

www.flakstad.kommune.no

# Rapportering og økonomi

Det leveres en rapport for driften av turistinformasjonen innen utgangen av året. Rapporten skal minst inneholde en statistikk over besøkende på turistinformasjonen (antall, nasjonalitet, kjønn, alder, reisemåte, enkeltperson/par/gruppe, hva de etterspør) og en vurdering av sesongen

Det skal fremlegges et enkelt regnskap som viser kostnader og inntekter for turistinformasjonen. Som godtgjøring for drift av turistinformasjon betales et tilskudd på inntil 100.000 kr. Inntil 50 % av tilskudd kan avkortes dersom opplegget for turistinformasjonen ikke oppfyller de kriterier som er satt i avtalen, og dette ikke er rettet opp etter skriftlig varsel fra kommunen.

# Avtale

Flakstad kommune inngår en avtale med bedriften som velges, og der vil det fremgå nærmere om kriterier, rapportering og økonomi. Kommunen forbeholder seg rett til å tilby bedriften forlenget avtale med inntil 2 år uten ny utlysing.

# Tilbudsfrist

Interesserte bedrifter bes om sende skriftlig svar **innen 15.februar 2020** til Flakstad kommune ved postmottak@flakstad.kommune.no

Tilbudet må inneholde informasjon om bedriften, hvem som skal være ansvarlig for turistinformasjonen, kompetanse (språkkunnskap m.m.) og hvordan det tenkes løst rent praktisk med åpningstider, lokaler og ansatte, for eksempel kombinasjon med salg av andre tjenester/aktiviteter.

Kommunen vil vektlegge helheten i tilbud/opplegg som presenteres iht kriteriene som er satt. Det tas sikte på en rask beslutningsprosess med avklaring senest 15.mars, forutsatt at innkomne tilbud oppfyller de kriteriene som er satt.

Med vennlig hilsen

Erling Sandnes

rådmann

Dette brevet er godkjent elektronisk og har derfor ikke underskrift.

| **Vedlegg:** | | |
| --- | --- | --- |
| 30.01.2020 | Reiselivsstrategi\_Flakstad mot 2020\_lang versjon | 1329717 |

| **Kopi til:** | | | |
| --- | --- | --- | --- |
|  |  |  |  |